EkBass/fiwiki-20250220-pages-articles huggingface dataset:
Bunny Ragnerstam

Bunny Ragnerstam (s. 1944 Eskilstuna, Ruotsi) on ruotsalainen kirjailija, toimittaja ja kääntäjä. Kiinnostuttuaan yhteiskunnallisista kysymyksistä hän alkoi tutkia Kristianstadin työväenliikkeen historiaa. Siitä hän sai herätteen kirjoittaa romaanisarjan Ruotsin teollistumisesta 1800-luvulla, ja niissä teoksissa hän on hyödyntänyt tutkimuksiaan. Hän on kirjoittanut myös omaelämäkerrallisen romaanisarjan.Ragnerstam, Bunny, Kirjasampo, viitattu 1.8.2021 (Painamalla kirjan nimen linkkiä pääsee kirja-artikkeliin) Romaani Slutet på ett sekel kertoo vuosista 1960–1982, vaiheesta Ruotsin historiassa, jolloin kaikki tuntui mahdolliselta.Slutet på ett sekel, Kirjasampo, viitattu 1.8.2021 {{}}sv Mord, min själ ja Mord mördare mördast ovat rikosromaaneja. == Teokset == ;Romaanisarja Ruotsin teollistumisesta * Innan dagen gryr, 1974 * Uppbrottets timme, 1975 * Vredens dag, 1977 * Skall jorden bliva vår, 1978 ;Muut * Brottet som kom bort, 1972 * En svensk tragedi, 1980En svensk tragedi, Kirjasampo, viitattu 1.8.2021 ** Uppkomlingen, 1980 ** Ett prima liv, 1983 * En värld att vinna, 1983 * Konsten att skriva en samhällsroman, 1983 * Sök reda på, ta vara på, levandegör (Gunnar Sillénin kanssa), 1984 * När far blev sjuk, 1985 * Arbetare i rörelse, 1986 * Orons år, 1990 * Slutet på ett sekel, 1998 * Mord, min själ, 2004 * Mord mördare mördast, 2011 ==Lähteet== Luokka:Ruotsalaiset kirjailijat Luokka:Ruotsalaiset kielenkääntäjät Luokka:Ruotsalaiset toimittajat Luokka:Vuonna 1944 syntyneet Luokka:Elävät henkilöt
Konnetaabeli

Konnetaabeli ( < , tallikreivi) on historiallinen arvonimi. Itä-Rooman keisarien ja frankkien valtakunnan hallitsijoiden hoveissa konnetaabeli oli tallimestari ja ratsuväen päällikkö. Myöhempinä aikoina nimitys tarkoitti Ranskassa armeijan ylipäällikköä, joka oli arvoasteikossa lähinnä kuningasta. Ranskan kuningas Ludvig XIII lakkautti konnetaabelin arvon 1627, mutta Ranskan keisari Napoleon I myönsi arvon veljelleen Ludvigille 1804. Napoleonin aikaa seuranneena restauraatiokautena arvo jälleen lakkautettiin. ==Lähteet== Luokka:Arvonimet
Wienin liitto

Wienin liitto oli Wienissä 1725 solmittu yhteistoimintasopimus. Liiton solmivat Espanjan kuningas Filip V ja Itävallan Kaarle VI. Liiton tavoitteena oli toimia Ranskaa ja Isoa-Britanniaa vastaan, ja siihen liittyivät myös Puolan August II Väkevä, Venäjä ja joitakin Saksan valtioita sekä joksikin aikaa myös Ruotsi. Wienin liittoa vastaan solmittiin samana vuonna Hannoverin liitto Ison-Britannian, Ranskan ja Preussin kesken. Ruotsi liittyi Hannoverin liittoon 1726, kun taas Preussi erosi siitä. Wienin liiton ja Hannoverin liiton vastakohtaisuutta heikensivät vähitellen 1727–1731 tehdyt valtioiden väliset järjestelyt. Wienin liitto menetti lopulta merkityksensä Bourbon-suvun eri haarojen tehtyä sovinnon 1730-luvun alussa. ==Lähteet== Luokka:Wienin historia Luokka:1725 Luokka:1700-luvun kansainväliset sopimukset
Ruplavero

Ruplavero oli Suomessa 1840–1924 käytössä ollut veroruplien perusteella määräytynyt maavero. Aiemmin verot suoritettiin monenlaisina luonnontuotteina ja monen eri perusteen mukaan, mikä vaikeutti veronkantoa ja verojen tilityksiä. Maatilojen tuottokykyyn perustuvaa maaverojärjestelmää yksinkertaistettiin 1840 siten, että vanhojen monien veronosoitusten sijaan otettiin käyttöön vain yksi veronosoitus. Veronosoitus oli ilmoitus maatilan maaveron suuruuden laskemisessa käytettävästä veroperusteesta eli veroluvusta ja niistä veroparseleista eli veroesineistä (esimerkiksi rahaa, viljan jyviä, voita tai talia), jotka maaverona kannettiin. 1840-luvulla toimeenpannussa maaverojen järjestelyssä otettiin käyttöön yhden ainoan veronosoituksen lisäksi monien verolukujen sijaan yksi ainoa veroluku eli verorupla. Uudistuksen jälkeen suurin osa veroista suoritettiin ruplaverona eli osaksi rahana ja osaksi muutamana luonnontuotteena. Laki ruplaveron lakkauttamisesta annettiin 29. marraskuuta 1924 ja se tuli voimaan vuoden 1925 alussa. ==Lähteet== ==Aiheesta muualla== * Ruplavero, Tietosanakirja osa 8, palsta 382. Tietosanakirja-osakeyhtiö 1916 Luokka:Historialliset verot
Irlannin kielipolitiikka

Irlannin kielipolitiikka tarkoittaa niitä lakeja, asetuksia ja käytäntöjä, jotka määrittävät Irlannin julkishallinnossa käytetyt kielet. Irlannin perustuslain mukaan maan kansalliskieli ja ensimmäinen virallinen kieli on iiri; puhutuin kieli ja de facto pääkieli on kuitenkin englanti, joka on toinen virallinen kieli. Alueita, joilla iiriä vielä puhutaan valtakielenä, kutsutaan iirinkielisellä nimellä Gaeltacht. Ne määriteltiin aluksi Irlannin vapaavaltion alkuvuosina 1920-luvulla, ja koostuvat lähinnä Irlannin länsirannikolla sijaitsevista hajanaisista alueista. Iirin kielen puhujien määrä näillä alueilla on kuitenkin laskussa; vuonna 2015 julkaistun tutkimuksen perusteella Gaeltacht-alueiden 155 alueesta vain 21:llä iiriä puhui päivittäin yli kaksi kolmasosaa väestöstä. Irlannin vapaavaltion syntyessä vuonna 1922 säädettiin, että julkishallinnon työntekijöiden on osattava iiriä tietyllä tasolla; tämä kielitaitovaatimus poistettiin vuonna 1974. Iiri on pakollinen oppiaine kaikissa julkisesti rahoitetuissa ensimmäisen ja toisen asteen oppilaitoksissa. Tämän lisäksi ympäri maata on iirinkielisiä kouluja (gaelscoil ja gaelcholáiste), joissa suurin osa oppilaista tulee englantia puhuvista perheistä. Iirinkielisten alueiden ulkopuolella iirinkielisissä kouluissa lukuvuonna 2012–2013 oli 45 373 oppilasta. Iirin pakollisuutta on kritisoitu tehottomaksi keinoksi kielen elvyttämiseksi ja elinvoimaistamiseksi. Vuonna 2003 virallisista kielistä annetun lain (Acht na dTeangacha Oifigiúla 2003; Official Languages Act 2003) mukaan julkisia palveluita on tarjottava yhtä lailla englanniksi ja iiriksi, ja iiriä puhuvan on halutessaan pystyttävä asioimaan julkishallinnossa pelkästään käyttäen iiriä. Lailla luotiin myös kielikomissaarin (an Coimisinéir Teanga) virka, joka valvoo kielellisten oikeuksien toteutumista. == Lähteet == Luokka:Irlannin kielet
Kovaa peliä Havaijilla

Kovaa peliä Havaijilla () on vuonna 1987 ensi-iltansa saanut yhdysvaltalainen toimintaelokuva, jonka on ohjannut ja käsikirjoittanut Andy Sidaris. Sen pääosia esittävät Ronn Moss, Dona Speir, Hope Marie Carlton, Cynthia Brimhall ja Harold Diamond. Elokuva on saanut kulttielokuvan maineen sen ylivedetyn väkivallan, juustoisen dialogin, tahattoman huumorin ja yleisen absurdiuden takia. Vuonna 2014 aikakauslehti Paste nimesi elokuvan "kaikkien aikojen parhaimmaksi B-elokuvaksi." == Näyttelijät == == Lähteet == == Aiheesta muualla == * Luokka:Vuoden 1987 yhdysvaltalaiset elokuvat Luokka:Yhdysvaltalaiset toimintaelokuvat
Hindenin riutta

Hindenin riutta () on Vänernin etelärannalla sijaitseva niemi Lidköpingissä Länsi-Götanmaalla Ruotsissa. == Maantietoa == Hindenin riutta on noin 7 kilometriä pitkä ja se kärjestään hyvin kapea. Sen kapean kärjen pituus on viisi kilometriä. Se sijaitsee Vänernin etelärannalla Kållandin niemimaalla, joka työntyy järvelle etelästä päin. Hindenin riutta on itä-länsi-suuntainen ja se sijaitsee Vänernin länsiosassa Dalbosjönin Vänersborgvikenissä. Niemen kärkeä kutsutaan nimellä Hindenkraket, sen leveämpää keskiosaa nimellä Draget ja sen laajaa tyviosaa nimellä Främjan. Niemen kärkiosa on autio, Dragetiin on rakennettu vapaa-ajan asuntoja ja Främjanissa viljellään jo maata. Niemen korkein kohta kohoaa 21 metriä Vänernin pinnasta. Riutta on kuitenkin niin matala, että korkean veden aikana sen kärki vajoaa viideksi saareksi, joita kutsutaan nimellä Killingarna. Niemen etelärannalla niemen tyviosassa sijaitsee kilometrin pituinen suosittu hiekkaranta, jota kutsutaan Vänernin Rivieraksi. Rannoilta on siirtynyt mäntymetsiin lentohiekkaa ja siellä esiintyy selviä dyynejäkin. == Muodostumisteoria == Riutta katsotaan kuuluvan Keski-Ruotsin reunamuodostumiin, jotka alkoivat muodostua viime jääkauden loppuvaiheessa noin 12 600 vuotta sitten. Ne ovat siten muodostuneet samoihin aikoihin kuin Suomen Salpausselät . Reunamuodostumat ovat Keski-Ruotsissa usein reunamoreeneja, joita on syntynyt rinnakkain monia eri aikoina noin 800 vuoden aikana. Yksin niistä on reunamoreeni, joka näkyy maastossa niemenä ja Vänernin pohjalla kulkevana selänteenä. Se kohoaa järvestä Vänernin vastakkaisella länsirannalla Hjortens udden niemenä. == Luontoarvoja == Riutta sisältyy Hindens udde–Svalnäsin luonnonsuojelualueeseen, joka sijaitsee Vänersborgvikenin itärannassa ja niemen tyven eteläosassa. Se on perustettu vuonna 1989 ja sen pinta-ala on 224 hehtaaria. Riutan suojeltu osa on noin 13 hehtaaria. == Lähteet == === Huomioita === === Viitteet === == Aiheesta muualla == Luokka:Ruotsin reunamuodostumat Luokka:Ruotsin niemet Luokka:Vänern
Stig Sollander

Stig Oskar Sollander (25. kesäkuuta 1926 Frösön, Östersund – 12. joulukuuta 2019 Frösön) oli ruotsalainen alppihiihtäjä ja olympiamitalisti, lajissaan maansa ensimmäinen. Sollander voitti pujottelun olympiapronssia Cortina d’Ampezzossa 1956: olympiamitali oli Ruotsin ensimmäinen alppihiihdossa. Sollander kilpaili olympiatasolla myös Sankt Moritzissa 1948 ja Oslossa 1952 ollen Oslossa pujottelussa viides ja suurpujottelussa kuudes. Alppiyhdistetyssä Sollander voitti MM-pronssia Åressa 1954 ja Cortina d’Ampezzon talviolympialaisten 1956 yhteydessä. Sollanderin kuudesta lapsesta Lotta kilpaili alppihiihdossa olympiatasolla, ja muutkin harjoittivat lajia menestyksekkäästi kansallisella tasolla. Sollander kuoli 93-vuotiaana 12. joulukuuta 2019https://www.familjesidan.se/cases/ae1dfc1a-ab19-4c91-9022-d533ed3ac7ee/funeral- notices.https://sverigesradio.se/artikel/7367550OlympediaRuotsin olympiakomitea == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset alppihiihtäjät Luokka:Ruotsalaiset olympiamitalistit Luokka:Vuonna 1926 syntyneet Luokka:Vuonna 2019 kuolleet
Thomas Vehmanen

Kiur-Thomas Vehmanen (s. 2. tammikuuta 2000) on virolais-suomalainen koripalloilija, joka pelaa takamiehenä. Hän pelasi juniorina Rakveressa ja edusti pari vuotta Tallinna Kalev TLÜ:ta kunnes siirtyi kaudella 2019–2020 Suomeen. Kaksi ensimmäistä kauttaan Korisliigassa hän edusti Kauhajoen Karhua. Kaudella 2021–2022 hän pelasi Loimaan Bisonsissa, ja kaudella 2023–2024 hän edustaa Uudenkaupungin Korihaita. Vehmanen pelasi Korisliiga-kaudella 2019–2020 Kauhajoen joukkueessa 16 runkosarjaottelua vajaan neljän minuutin keskimääräisellä peliajalla. Hän teki ottelua kohden 0,9 pistettä, antoi 0,9 syöttöä ja otti 0,3 levypalloa. Koronavirusepidemian vuoksi pudotuspelejä ei pelattu. Seuraavalla kaudella Vehmanen sai 17 runkosarjaottelussa peliaikaa keskimäärin 9.42 minuuttia ja teki 3,1 pistettä, antoi 2,1 syöttöä ja otti 0,5 levypalloa per ottelu. Tammikuussa Salon Vilpasta vastaan hän teki 26 pistettä ja antoi viisi syöttöä päästessään ainoan kerran kauden aikana pelaamaan yli puoli tuntia. Hän pelasi 14 pudotuspelissä keskimäärin 6.48 minuuttia, ja ottelukohtaiset tilastolukemat olivat 2,3 pistettä, 1,0 syöttöä ja 0,6 levypalloa. Tuloksena oli SM-hopeaa Karhun hävittyä loppuotteluissa Salon Vilppaalle. Vehmanen siirtyi kaudeksi 2021–2022 Korisliigaan nousseeseen Loimaan Bisonsiin. Sopimus oli 1+1-vuotinen. Hän pelasi kauden aikana 32 Korisliigan runkosarjaottelua keskimäärin lähes 19 minuutin peliajalla. Ottelua kohden hän teki 5,5 pistettä, antoi 2,9 koriin johtanutta syöttöä ja otti 1,8 levypalloa. Tammikuussa KTP:tä vastaan hän antoi seitsemän koriin johtanutta syöttöä ja otti neljä levypalloa. Vehmanen pelasi kaudella 2022–2023 ensin Virossa Rakvere Tarvasin joukkueessa Viron ja Latvian yhteisliigaa viiden ottelun verran ja sitten ETB Wohnbau Miners Essenissä Saksan Regionalligaa 12 ottelun verran. Kaudella 2023–2024 hän edustaa Suomen Korisliigassa Uudenkaupungin Korihaita, jonka päävalmentaja on Vehmaselle Bisonsista tuttu Darko Mihajlovic. == Lähteet == Luokka:Virolaiset koripalloilijat Luokka:Suomalaiset koripalloilijat Luokka:Vuonna 2000 syntyneet Luokka:Elävät henkilöt
Miitri Pesonen

Miitri Pesonen (s. 9. huhtikuuta 2002) on suomalainen pesäpalloilija. Pesonen edustaa Superpesiksessä pelaavaa kasvattajaseuraansa Imatran Pallo- Veikkoja.https://www.superpesis.fi/joukkueet/miehet/imatran-pallo-veikot/ Hän pelaa ulkokentällä ykkösvahtina. https://yle.fi/urheilu/3-12034151 Pesonen on ennen kauden 2021 alkua pelannut urallaan 57 Superpesiksen runkosarjaottelua. Näissä hän on lyönyt yhden kunnarin ja seitsemän tavallista juoksua, tuonut kuusi juoksua ja kerännyt 60 kärkilyöntiä. http://www.pesiksenmaailma.fi/index.php/pelaajakortit?pelaajaid=9395&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 2002 syntyneet Luokka:Elävät henkilöt
Sfaxin yliopisto

Sfaxin yliopisto (, ) on vuonna 1986 perustettu, Tunisian keskiosassa, Sfaxin kaupungissa toimiva julkinen yliopisto. Yliopistossa opiskelee noin 30 000 opiskelijaa. Sfaxin yliopisto on arvioitu maansa parhaimpien yliopistojen joukkoon. THE-yliopistoranking luokitteli Sfaxin yliopiston vuoden 2024 listallaan jaetulle 25. sijalle Afrikassa ja jaetulle 1201.–1500. sijalle maailmassa. ==Lähteet== ==Aiheesta muualla== Luokka:Tunisian yliopistot ja korkeakoulut Luokka:Tunisian rakennukset ja rakennelmat
Merlevenez

Merlevenez () on kunta läntisessä Ranskassa Morbihanin departementissa Bretagnen alueella. Se sijaitsee noin 15 kilometriä Lorientin kaupungista itään. Kunnan nähtävyys on kirkko Notre-Dame-de-Joie. Kirkon rakentamisen alkuperä on tuntematon. Nykyinen romaanista tyyliä edustava kirkko on rakennettu pääosin 1100-luvulla. Kirkon lyhtytorni on rakennettu uudelleen sen romahtamisen jälkeen vuonna 1533. Toisen maailmansodan pommituksissa kirkko menetti kattonsa ja huonekalunsa. Kirkko kuitenkin entisöitiin täysin ennalleen. ==Lähteet== ==Aiheesta muualla== Luokka:Morbihanin kunnat
Shanne Braspennincx

Shanne Braspennincx (s. 18. toukokuuta 1991 Turnhout, Belgia) on alankomaalainen ratapyöräilyn olympiavoittaja. Braspennincx voitti vuonna 2021 järjestetyissä Tokion olympialaisissa kultaa keirinissä 0,061 sekunnin erolla Ellesse Andrewsiin. Hän sijoittui samoissa kilpailuissa joukkuesprintissä neljänneksi ja eräajossa seitsemänneksi. MM-kilpailuissa Braspennincx on saavuttanut hopeaa keirinissä 2015 ja joukkuesprintissä 2018. Hän on sijoittunut keirinissä lisäksi viidenneksi 2017, 2018 ja 2019, kuudenneksi 2022 sekä seitsemänneksi 2021, eräajossa kuudenneksi 2018, seitsemänneksi 2021 ja yhdeksänneksi 2020 sekä joukkuesprintissä neljänneksi 2022, viidenneksi 2015 ja 2019 ja kuudenneksi 2017. Braspennincx saavutti Euroopan kisoissa 2019 hopeaa keirinissä ja pronssia joukkuesprintissä sekä sijoittui eräajossa neljänneksi. Hän on voittanut Euroopan-mestaruuden eräajossa ja joukkuesprintissä 2021. Hän on saanut EM-kilpailuissa lisäksi hopeaa joukkuesprintissä 2022, pronssia keirinissä 2014 sekä joukkuesprintissä 2014, 2017 ja 2019. Lisäksi hän on ollut keirinissä neljäs 2019 ja seitsemäs 2021, joukkuesprintissä neljäs 2013, 2016 ja 2018, eräajossa viides 2018, seitsemäs 2019 ja kahdeksas 2013 sekä 500 metrin aika-ajossa kuudes 2016. Braspennincx voitti alle 23-vuotiaiden Euroopan-mestaruuden keirinissä ja joukkuesprintissä 2013 sekä sai pronssia joukkuesprintissä 2012. Alankomaiden-mestaruuden hän on voittanut 500 metrin aika-ajossa 2019 sekä keirinissä 2013 ja 2019. Braspennincx sai vuonna 2015 sydänkohtauksen oltuaan sairaalassa toipumassa kilpailussa potemastaan huonovointisuudesta. == Lähteet == Luokka:Alankomaalaiset ratapyöräilijät Luokka:Alankomaalaiset olympiavoittajat Luokka:Vuonna 1991 syntyneet Luokka:Elävät henkilöt
American Athletic Conference

American Athletic Conference (lyh. The American) on NCAA:n I-divisioonaan kuuluva korkeakoulujen konferenssi. Konferenssiin kuuluu 13 yliopistoa ja 22 eri urheilulajia. Konferenssin päämaja sijaitsee Texasin Irvingissä ja se on perustettu vuonna 2013. Konferenssi on yksi yhdestätoista I-divisioonan ylemmästä Football Bowl Subdivision-konferenssista. AAC lasketaan myös yhdeksi Group of Five -konferenssiksi. ==Yliopistot== Yliopisto Kaupunki Nimi Perustettu Liittyi Tyyppi Oppilaat Keski–Floridan yliopisto Orlando, Florida Knights 1963 2013 Julkinen 71 948 Cincinnatin yliopisto Cincinnati, Ohio Bearcats 1819 2013 Julkinen 46 798 Itä–Carolinan yliopisto Greenville, Pohjois-Carolina Pirates 1907 2014 Julkinen 28 789 Houstonin yliopisto Houston, Texas Cougars 1927 2013 Julkinen 47 090 Memphisin yliopisto Memphis, Tennessee Tigers 1912 2013 Julkinen 22 203 Etelä–Floridan yliopisto Tampa, Florida Bulls 1956 2013 Julkinen 50 830 Southern Methodist University University Park, Texas Mustangs 1911 2013 Yksityinen 12 373 Temple University Philadelphia, Pennsylvania Owls 1884 2013 Valtio 39 088 Tulanen yliopisto New Orleans, Louisiana Green Wave 1834 2014 Yksityinen 14 472 Tulsan yliopisto Tulsa, Oklahoma Golden Hurricane 1894 2014 Yksityinen 3 961 Wichitan osavaltion yliopisto Wichita, Kansas Shockers 1895 2017 Julkinen 15 550 Kumppaniyliopistot ovat Floridan yliopisto, Vanderbiltin yliopisto ja Old Dominion University, jotka kilpailevat naisten haavipallossa sekä Old Dominion University myös naisten soudussa. Naisten soudussa kilpailee myös Kalifornian osavaltioyliopisto (Sacramento). Yhdysvaltain laivastoakatemia kilpailee jalkapallossa. ==Lähteet== Luokka:Yhdysvaltain yliopistourheilu
Teteten kieli

Tetete on tukanokieliin kuuluva hiljattain kuollut kieli, jota puhutaan Kolumbiassa ja Ecuadorissa. Tetete ja sen lähin sukulaiskieli siona, voidaan toisinaan erottaa omiksi kielikseen tai saman kielen kahdeksi eri muodoksi. Kielellä ei ollut kirjoitettua muotoa. 1960-luvun lopulla kielellä arvioitiin olevan vain kaksi puhujaa. Teteten katsotaan sammuneen vuonna 2010 ja sen syyksi on pantu alueella toimineet öljy-yhtiöt ja lähetyssaarnaajat.. == Lähteet == Luokka:Kolumbian kielet Luokka:Ecuadorin kielet Luokka:Etelä- Amerikan kuolleet kielet Luokka:Tukanokielet
Suomen Akustikusneurinoomayhdistys

Suomen Akustikusneurinoomayhdistys ry on Kuuloliitto ry:een kuuluva valtakunnallinen akustikusneurinoomaan (schwannoma nervi vestibuli:aan) toimialaliitto, Valtakunnallisen toimintansa lisäksi yhdistys tarjoaa jäsenilleen alueellisia tapaamisia: Yhdistys lähettää jäsentiedotteen kaksi kertaa vuodessa. Vuodesta 2020 alkaen jäsentiedote on lähetetty kolme kertaa vuodessa. https://www.akustikusneurinoomayhdistys.com/yhdistys/jasentiedote ==Historia== Yhdistys perustettiin 19. toukokuuta 1989. Valmistelevaan kokoukseen kutsuttiin Töölön sairaalassa leikatut potilaat, joista 69 tuli perustavaan kokoukseen. Toiminnan taustajärjestöksi lupautui silloinen Kuulonhuoltoliitto, nykyinen Kuuloliitto. Perustavassa kokouksessa oli 39 tulevaa jäsentä. Ensimmäiseksi puheenjohtajaksi valittiin Heny Troupp. Perustamisen jälkeen hallitus hyväksyi 57 jäsenanomusta. Nykyään yhdistyksellä on vajaat 500 jäsentä. Suomessa sairauteen liittyvät kaikki leikkaukset oli aluksi tehty Helsingissä Töölön sairaalassa. 1967 leikkauksia alettiin suorittaa Turun yliopistollisessa keskussairaalassa, 1977 Kuopion ja Oulun yliopistollisissa keskussairaaloissa sekä 1979 Tampereen yliopistollisessa keskussairaalassa. Ensimmäinen sopeutumisvalmennuskurssi ostettiin Kuuloliitolta ja järjestettiin Raha-automaattiyhdistyksen taloudellisella tuella. == Lähteet == Luokka:Kuuloliitto
Jalen Chatfield

Jalen Chatfield (s. 15. toukokuuta 1996 Ypsilanti, Michigan) on yhdysvaltalainen jääkiekkoilija, joka edustaa NHL-seura Carolina Hurricanesin organisaatiota. Pelipaikaltaan Chatfield on puolustaja. == Ura == Chatfield edusti junioriurallaan OHL:ssä pelaavaa Windsor Spitfiresiä vuosien 2014-2017 ajan. Kaudella 2016-2017 Chatfield toimi Spitfiresin varakapteenina, kun joukkue voitti OHL:n mestaruuden sekä Memorial Cupin. Kauden päätteeksi hän teki kolmevuotisen tulokassopimuksen Vancouver Canucksin kanssa. Kausi 2017-2018 oli Chatfieldin ensimmäinen ammattilaistasolla. Hän edusti Canucksin AHL-yhteistyöseura Utica Cometsia 60 runkosarjaottelussa tehden tehot 2+5=7 sekä viidessä pudotuspeliottelussa saaden yhden syöttöpisteen. Chatfield pelasi myös sopimuksen kaksi seuraavaa kautta Cometsissa. Joulukuussa 2020 Chatfield ja Canucks solmivat yhden vuoden mittaisen kaksisuuntaisen jatkosopimuksen. Chatfield debytoi NHL:ssä kaudella 2020-2021, jolloin hän edusti Canucksia 18 runkosarjaottelussa. Heinäkuussa 2021 Chatfield siirtyi Carolina Hurricanesiin yksivuotisella sopimuksella. Kesäkuussa 2024 Chatfield solmi Hurricanesin kanssa kolmevuotisen ja yhteensä yhdeksän miljoonan dollarin arvoisen jatkosopimuksen. == Tilastot == 2017–2018 Utica Comets AHL 60 2 5 7 26 5 0 1 1 2 2018–2019 Utica Comets AHL 34 0 6 6 15 – – – – – 2019–2020 Utica Comets AHL 48 0 4 4 16 – – – – – 2020–2021 Vancouver Canucks NHL 18 0 1 1 12 – – – – – 2021–2022 Chicago Wolves AHL 44 6 12 18 33 18 2 6 8 16 Carolina Hurricanes NHL 16 0 3 3 8 – – – – – 2022–2023 Carolina Hurricanes NHL 78 6 8 14 35 15 1 3 4 14 2023–2024 Carolina Hurricanes NHL 72 8 14 22 24 11 0 2 2 12 4 kausi yhteensä NHL 184 14 26 40 79 26 1 5 6 26 4 kautta yhteensä AHL 186 8 27 35 90 23 2 7 9 18 == Lähteet == * === Viitteet === Luokka:Yhdysvaltalaiset jääkiekkoilijat Luokka:Carolina Hurricanesin pelaajat Luokka:Vuonna 1996 syntyneet Luokka:Elävät henkilöt
Sionan kieli

Siona on tukanokieliin kuuluva kieli, jota puhutaan Kolumbiassa. Se voidaan toisinaan luokitella samaksi kieleksi yhdessä sen lähimmän sukulaiskielen, teteten, kanssa. Sionalla on arviolta noin 1670 puhujaa vuonna 2012. Suurin osa puhujista puhuu myös espanjaa. Kieltä kirjoitetaan latinalaisilla aakkosilla. Uusi testamentti käännettiin sionaksi vuonna 2009. == Fonologia == === Konsonantit === Bilabiaali Alveolaari Palataali Velaari Labio-velaari Glottaali Nasaali m n Klusiili fortis pʰ tʰ kʰ kʷʰ lenis bˀ dˀ gˀ gʷˀ ʔ Affrikaatta t͡ʃʰ Frikatiivi fortis s h ~ hʷ lenis zˀ Puolivokaali j w Äänteen [dˀ] allofooni on [ɖ] kahden vokaalin välissä. Vastaavasti äänteen [j] allofooni on [ɲ] nasaalivokaalien yhteydessä. Lähde: === Vokaalit === Etinen Keskinen Takainen Suppea i ɨ u Puolisuppea o Puoliavoin ɛ Avoin a Kaikki vokaalit voivat esiintyä myös nasaalisina. Näistä [ɛ] realisoituu muodossa [æ̃]. Lähde: == Lähteet == Luokka:Kolumbian kielet Luokka:Tukanokielet
Tukanokielet

Tukanokielet on Etelä-Amerikan pohjoisosiin, lähinnä Ecuadorin ja Kolumbian rajalle, sijoittuva kielikunta. Unesco arvioi, että kaikki kielikuntaan kuuluvat kielet ovat uhanalaisia ja yhteensä tukanokieliä puhuu noin 20 000 henkilöä. Kielikuntaan lasketaan kuuluvaksi 25 tai 26 kieltä. Miritin kielen asemaa tukanokielenä ei ole vahvistettu.. * Itäiset tukanokielet ** Tatuyo ** Waimaha ** Tucano ** Kueretu ** Tanimuca-retuarã ** Yahuna ** Barasana-eduria ** Macuna ** Cubeo ** Desano ** Siriano ** Yupua * Läntiset tukanokielet ** Koreguaje ** Tama ** Maijiki ** Secoya ** Macaguaje ** Siona-tetete == Lähteet == Luokka:Etelä-Amerikan kielet *
Turner Elson

Turner Elson (s. 13. syyskuuta 1992 New Westminster) on kanadalainen jääkiekkoilija, joka pelaa Tšekin pääsarjassa Extraliga-joukkue HC Škoda Plzeňissä. == Ura == Elson on St. Albert MHA:n kasvatti. Kaudeksi 2009-2010 hän siirtyi WHL-joukkue Red Deer Rebelsiin, jossa pelasi neljän kauden ajan toimien viimeisellä kaudellaan joukkueen varakapteenina. Syyskuussa 2011 Elson solmi Calgary Flamesin kanssa kolmivuotisen tulokassopimuksen. Hän pelasi sopimuksen aikana Flamesin AHL-yhteistyöseuroissa Abbotsford Heatissa sekä Adirondack Flamesissa. Heinäkuussa 2015 Flames ja Elson solmivat yhden vuoden mittaisen jatkosopimuksen. Seuraavan kauden aikana Elson teki NHL-debyyttinsä, jossa hän sai tilastoihinsa syöttöpisteen. Suurimman osan kaudesta hän kuitenkin pelasi AHL:ssä Stockton Heatissa. Elson siirtyi Flamesista Colorado Avalanchen organisaatioon seuraavaksi kaudeksi. Hän pelasi AHL:ssä Avalanchen farmiseura San Antonio Rampagessa 13 runkosarjaottelua. Heinäkuussa 2017 Elson siirtyi Detroit Red Wingsiin yksivuotisella sopimuksella. Hän pelasi lainalla AHL-joukkue Grand Rapids Griffinsissä, johon teki kauden jälkeen sopimuksen. Helmikuussa 2019 Elson teki jälleen Red Wingsin kanssa kahden vuoden mittaisen sopimuksen, jonka hän kuitenkin pelasi kokonaisuudessaan farmiseura Grand Rapids Griffinsissä. Heinäkuussa 2021 Elson solmi jälleen suoran yksivuotisen AHL-sopimuksen Griffinsin kanssa. == Tilastot == 2009–2010 Red Deer Rebels WHL 66 9 8 17 94 4 0 0 0 4 2010–2011 Red Deer Rebels WHL 68 16 15 31 124 9 0 4 4 23 2011–2012 Red Deer Rebels WHL 55 21 25 46 59 – – – – – Abbotsford Heat AHL 1 0 0 0 2 – – – – – 2012–2013 Red Deer Rebels WHL 64 26 31 57 60 9 5 4 9 6 Abbotsford Heat AHL 2 0 0 0 0 – – – – – 2013–2014 Abbotsford Heat AHL 37 2 1 3 19 – – – – – Alaska Aces ECHL 18 5 10 15 18 21 7 4 11 16 2014–2015 Adirondack Flames AHL 59 17 13 30 52 – – – – – 2015–2016 Stockton Heat AHL 63 14 16 30 59 – – – – – Calgary Flames NHL 1 0 1 1 0 – – – – – 2016–2017 San Antonio Rampage AHL 13 1 2 3 12 – – – – – 2017–2018 Grand Rapids Griffins AHL 57 9 12 21 49 5 2 0 2 0 2018–2019 Grand Rapids Griffins AHL 72 18 21 39 80 5 2 2 4 0 2019–2020 Grand Rapids Griffins AHL 61 9 13 22 45 – – – – – 2020–2021 Grand Rapids Griffins AHL 31 4 13 17 24 – – – – – 2021–2022 Grand Rapids Griffins AHL 73 21 24 45 30 – – – – – Detroit Red Wings NHL 2 0 0 0 0 – – – – – 2022–2023 Hartford Wolf Pack AHL 72 17 24 41 38 9 2 4 6 8 2023–2024 Hartford Wolf Pack AHL 38 5 7 12 23 – – – – – Iowa Wild AHL 17 4 7 11 8 – – – – – 13 kautta yhteensä AHL 596 121 153 274 441 19 6 6 12 8 2 kautta yhteensä NHL 3 0 1 1 0 – – – – – 4 kautta yhteensä WHL 253 72 79 151 337 22 5 8 13 33 == Lähteet == * === Viitteet === Luokka:Kanadalaiset jääkiekkoilijat Luokka:Vuonna 1992 syntyneet Luokka:Elävät henkilöt
Jordan Gross

Jordan Gross (s. 9. toukokuuta 1995 Maple Grove, Minnesota) on yhdysvaltalainen jääkiekkoilija, joka pelaa KHL-joukkue Dinamo Minskissä. Pelipaikaltaan Gross on puolustaja. == Ura == Vuosina 2014–2018 Gross edusti Notre Damen yliopiston joukkuetta, joka hänen viimeisellä kaudellaan voitti sarjansa mestaruuden. Valmistuttuaan Gross solmi huhtikuussa 2018 varaamattomana pelaajana Arizona Coyotesin kanssa kaksivuotisen tulokassopimuksen. Ammattilaisdebyyttinsä hän teki vielä saman kauden aikana Coyotesin AHL-farmiseura Tucson Roadrunnersissa, jossa Gross teki ensimmäisessä ottelussaan kaksi syöttöpistettä. Kausi 2018–2019 oli Grossin ensimmäinen kokonainen aikuisten tasolla. Hän pelasi koko kauden lainalla Roadrunnersissa. 61 pelaamassaan runkosarjaottelussa hän teki tehot 5+20=25. NHL-debyyttinsä Gross teki seuraavalla kaudella 22. joulukuuta 2019 ottelussa Detroit Red Wingsiä vastaan. Kaudella 2020–2021 pelasi seitsemän ottelua Coyotesissa saaden tilastoihinsa kolme syöttöpistettä. Heinäkuussa 2021 Gross teki Colorado Avalanchen kanssa yksivuotisen sopimuksen. Hän pelasi miltei koko kauden seuran farmijoukkueessa AHL-liigan Colorado Eaglesissa. Hän voitti AHL:n puolustajien pistepörssin ja hänet palkittiin liigan parhaana puolustajana kaudella 2021–2022. Kesällä 2022 Gross siirtyi kaksivuotisella sopimuksella Nashville Predatorsiin. == Tilastot == 2011–2012 Green Bay Gamblers USHL 6 2 0 2 0 – – – – – 2012–2013 Green Bay Gamblers USHL 64 7 24 31 12 4 0 1 1 2 2013–2014 Green Bay Gamblers USHL 50 2 23 25 31 4 0 2 2 6 2014–2015 Notre Dame Fighting Irish NCAA 42 7 21 28 14 – – – – – 2015–2016 Notre Dame Fighting Irish NCAA 37 9 22 31 30 – – – – – 2016–2017 Notre Dame Fighting Irish NCAA 40 10 22 32 12 – – – – – 2017–2018 Notre Dame Fighting Irish NCAA 40 10 20 30 26 – – – – – Tucson Roadrunners AHL 1 0 2 2 0 – – – – – 2018–2019 Tucson Roadrunners AHL 61 5 20 25 28 – – – – – 2019–2020 Arizona Coyotes NHL 2 0 1 1 0 – – – – – Tucson Roadrunners AHL 56 10 17 27 14 – – – – – 2020–2021 Arizona Coyotes NHL 7 0 3 3 2 – – – – – 2021–2022 Colorado Eagles AHL 61 10 55 65 44 9 1 9 10 6 Colorado Avalanche NHL 1 0 0 0 4 – – – – – 2022–2023 Milwaukee Admirals AHL 53 10 28 38 36 11 2 9 11 6 Nashville Predators NHL 15 3 0 3 2 – – – – – 2023–2024 Milwaukee Admirals AHL 42 6 16 22 24 12 0 1 1 2 6 kautta yhteensä AHL 274 41 138 179 146 32 3 19 22 14 4 kautta yhteensä NHL 25 3 4 7 8 – – – – – == Lähteet == * === Viitteet === Luokka:Yhdysvaltalaiset jääkiekkoilijat Luokka:Vuonna 1995 syntyneet Luokka:Elävät henkilöt
Joona Heinänen

Joona Heinänen (s. 1991 Kerava) on suomalainen frisbeegolfaaja sekä lajin EM- mitalisti. Vuodesta 2013 PDGA:han kuulunut Heinänen sijoittui vuoden 2019 Suomen-mestaruuskilpailuissa hopealle häviten Oskari Vikströmille neljällä heitolla. Kahta vuotta myöhemmin järjestetyissä Euroopan-mestaruuskilpailuissa hän sijoittui kolmanneksi.. Vuonna 2023 Tallinnan EM-kisoissa Heinänen uusi kolmostilansa. Heinänen heittää kiekkotiimi Innovalle kauden 2023 ja 2024. == Lähteet == Luokka:Suomalaiset frisbeegolfaajat Luokka:Elävät henkilöt Luokka:Vuonna 1991 syntyneet
Hakaniemenranta

Hakaniemenranta () on poikittaissuuntainen katu Siltavuorensalmen rannalla Helsingin kantakaupungissa. Se kuuluu kahteen eri kaupunginosaan: kadun läntisempi puolisko on osa Kallioon kuuluvaa Hakaniemeä, kun taas itäisempi osa kuuluu Merihakaan, joka on asuinalue Sörnäisissä. Kadun varrella sijaitsevat muun muassa ammattiliittojen käytössä oleva Metallitalo ja Hakaniemenrannan virastotalo, joka tunnetaan myös Opetushallituksen talona. == Historia == Kadun nimi oli alun perin vuonna 1908 Hagnäsin rantakatu alueen ruotsinkielisen nimen mukaan. Seuraavana vuonna se kuitenkin uudelleennimettiin Hakaniemen rantakaduksi. Lopullisen nimensä katu sai vuonna 1928. Sen jälkeen, kun Sörnäisten rantatie 1960-luvun alussa levennettiin Itäväylälle johtavaksi suureksi liikenneväyläksi, tuli myös Hakaniemenrannasta osa Itäväylältä keskustaan Pitkänsillan kautta kulkevaa liikenneväylää. Toinen yhteys Itäväylältä keskustaan kulkee Hakaniemensillan ja Pohjoisrannan kautta. Hakaniemenranta oli 2020-luvulle asti nelikaistainen, vaikka sen liikennemäärät olivat huomattavasti pienentyneet jo aiemmin. Hakaniemenrannassa sijaitsi vuosina 1990–2022 Maailman rauha -pronssiveistos. Patsas kuljetettiin pois Kruunusillat-pikaraitiotyömaan tieltä. Tiedosto:Ilmakuva Siltasaaresta - D5762 - hkm.HKMS000005-km0000pd1g.jpg|Ilmakuva Hakaniemenrannasta vuonna 1976. Tiedosto:Fishing on a pier in Hakaniemi, Helsinki, Finland, 2019.jpg|Hakaniemenrannassa on laituri, josta on liikennöinyt saaristoristeilyaluksia muun muassa Vallisaareen. == Hankkeet == Hakaniemenrantaan rakennetaan 2020-luvulla raitiovaunukiskot osana päärautatieaseman ja Laajasalon välistä Kruunusillat-hanketta. Hakaniemen silta korvattiin uudella: uusi Hakaniemensilta yhdistyy Hakaniemenrantaan samassa tasossa, mikä poisti alueen ramppijärjestelyt. Kadun itäpäästä Kulttuurisaunan vierestä rakennetaan noin 400 metriä pitkä Merihaansilta Nihtiin. Siltavuorensalmesta täytetään maata, ja Hakaniemenrantaan nousee muun muassa hotelli ja uusia 7-kerroksisia asuntoja. Asuntoja on kaavoitettu kadun varteen noin 1 250:lle. Kadulle rakennetaan kaksi raitiovaunupysäkkiä, yksi länsipäähän Hakaniementorin kohdalle ja yksi Merihaan edustalle. Hakaniementorin pysäkin on kahtena ensimmäisenä liikennöintivuonna tarkoitus olla reitin väliaikainen päätepysäkki, ja yhteys päärautatieasemalle valmistuu vasta hankkeen toisessa vaiheessa. == Lähteet == == Aiheesta muualla == Luokka:Helsingin kadut Luokka:Hakaniemi Luokka:Sörnäinen Luokka:Ranta-alueet
Viitasaaren keskustaajama

Viitasaaren keskustaajama on Viitasaaren kaupungin keskustaajama Keski-Suomen maakunnan koillisosassa. Taajama sijaitsee Keiteleen pohjoisosaan kurkottavassa Haapaniemessä ja kahdella niemeen silloilla liittyvässä saaressa (Haapasaari ja Jurvansalo). Ennen Viitasaaren muuttumista kaupungiksi taajama tunnettiin Viitasaaren kirkonkylänä. Tilastokeskuksen taajama-aluerajauksen mukaan vuoden 2019 lopussa Viitasaaren keskustaajaman pinta-ala oli 6,75 neliökilometriä ja väkiluku 3 529. Tilastollinen taajamarajaus voi poiketa virallisesta kunnanosien rajauksesta. Viitasaari mainitaan vanhoissa asiakirjoissa aiemman kirkonpaikan ja Keiteleen saaren mukaan muodossa Wijtasalo (1635). Nykyisin Viitasaarena eli Vanhana Kirkkosaarena tunnetun tiettömän saaren nimi oli ainakin 1600-luvulle asti Viitasalo. Siellä sijaitsi saarnahuone mahdollisesti jo 1590-luvulla. Saaressa oli kolme kirkkoa (mahdollisesti vuosilta 1600, 1653 ja 1777). Vanhan kirkkosaaren kolmas kirkko purettiin 1877-1878, rakennettiin uudelleen Haapasaareen, ja tunnetaan nykyisin Viitasaaren kirkkona (1878). Hallinnollisesti Viitasalo kuului aluksi 1560 perustettuun Rautalammin pitäjään. Asutuksen tihentyessä Viitasaaresta muodostettiin Rautalammin kappeliseurakunta vuoden 1628 tienoilla. Itsenäisen kirkkoherrakunnan aseman Viitasaari (Viitasalo) sai 1635 ja samalla siitä tuli hallintopitäjä. Sanan viita merkitys on ’lehtimetsä; tiheikkö’. File:Viitasaaren kirkko talvella.jpg|Viitasaaren kirkko talvella. File:Viitasaaren-kaupungintalo.jpg|Viitasaaren kaupungintalo. File:Viitasaaren lukio talvella.jpg|Viitasaaren lukio. ==Lähteet== Luokka:Viitasaari Luokka:Keski-Suomen maakunnan taajamat Luokka:Suomen kirkonkylät Luokka:Suomen kuntakeskukset
Samsung Galaxy A12

Samsung Galaxy A12 on Samsung Electronicsin joulukuussa 2020 julkistama älypuhelin. Se tuli Suomessa myyntiin 179 euron suositushinnalla. Puhelimessa on kahdeksanydinprosessori ja 6,5" LCD-näyttö. Tallennustilaa on valittavana 32, 64 tai 128 gigatavua ja keskusmuistia kaksi, kolme, neljä tai kuusi gigatavua. Tallennustila on laajennettavissa microSD-kortilla maksimissaan yhteen teratravuun asti. Puhelimessa on neljä takakameraa. Pääkameran tarkkuus on 48 megapikseliä, ultralaajakulmakameran viisi megapikseliä, makrokameran kaksi megapikseliä ja syvyyskameran kaksi megapikseliä. Etukameran tarkkuus on kahdeksan megapikseliä. Akun kapasiteetti on 5 000 milliampeerituntia ja se tukee 15 watin langallista pikalatausta. Sormenjälkitunnistin on sijoitettu laitteen kylkeen. Käyttöjärjestelmänä oli julkaisussa Android 10, joka on päivitettävissä Android 13 -versioon. == Lähteet == == Aiheesta muualla == *Samsung Galaxy A12 Samsungin sivuilla Galaxy A12 Luokka:Vuoden 2020 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Kyle Pitts

Kyle Anthony Pitts (6. lokakuuta 2000 Philadelphia, Pennsylvania) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Hän edustaa Atlanta Falconsia, joka varasi Pittsin NFL:n varaustilaisuuden 2021 neljäntenä pelaajana. Yliopistourallan hän edusti Floridan yliopistoa vuosina 2018–2020. Hän pelasi Floridassa 24 ottelua, joissa vastaanotti 1492 jaardia ja teki 18 touchdownia. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 2000 syntyneet Luokka:Elävät henkilöt
Ja'Marr Chase

Ja'Marr Anthony Chase (1. maaliskuuta 2000 Harvey, Louisiana) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Hän edustaa Cincinnati Bengalsia, joka varasi Chasen NFL:n varaustilaisuuden 2021 viidentenä pelaajana. Yliopistourallan hän edusti Louisianan osavaltionyliopistoa vuosina 2018 ja 2019. Hän pelasi LSU:ssa 24 ottelua, joissa vastaanotti 2093 jaardia ja teki 23 touchdownia. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 2000 syntyneet Luokka:Elävät henkilöt
Rahel

Rahel tarkoittaa muun muassa seuraavia: *Rahel, etunimi *Ramat Rahel, kibbutsi Israelissa
Rahel (runoilija)

Rahel (Rachel), oikea nimi Rahel Bluwstein, (1890 Vjatka, Venäjä – 1931 Tel Aviv, Palestiina) oli juutalainen hepreankielinen runoilija. Hän sairastui tuberkuloosiin ja vietti elämänsä loppuajat parantolassa. Rahelin runoja on sävelletty suosituiksi lauluiksi. Rahel muutti Palestiinaan 1909 mutta lähti 1913 Ranskaan opiskelemaan. Kun ensimmäinen maailmansota alkoi, hän meni Venäjälle opettajaksi pakolaislasten kouluun. Hän palasi Palestiinaan 1919, jolloin hän jo sairasti tuberkuloosia. Pääosan tuotantoaan hän julkaisi kuuden viimeisen vuotensa aikana. Hän on noussut Israelissa tarunhohtoiseen maineeseen, ja koottujen runojen kokoelma on jatkuvasti suosittu.Rachel, ITHL, viitattu 17.8.2021 ==Suomennetut teokset== * Rachel Bluwstein, Lähellä kaikki kaukaisuus, suomentanut Rea Uotila-Lindqvist, Helsinki: Basam Books 2021 ISBN 978-952-7337-00-4 ==Lähteet== ==Aiheesta muualla== Luokka:Israelilaiset runoilijat Luokka:Juutalaiset kirjailijat Luokka:Vuonna 1890 syntyneet Luokka:Vuonna 1931 kuolleet
L-23 (1940)

L-23 oli Neuvostoliiton laivaston Leninets-luokan sukellusvene. == Valmistus == Sukellusvene tilattiin Nikolajevista Nikolajevin eteläiseltä telakalta, missä köli laskettiin 17. lokakuuta 1938. Vene laskettiin vesille 29. huhtikuuta 1940 ja otettiin palvelukseen 31. lokakuuta 1941.Polmar & Noot 1991 s. 275 == Palvelus == Vene upotettiin 17. tammikuuta 1944. == Lähteet == * * === Viitteet === Luokka:Leninets-luokan sukellusveneet Luokka:Neuvostoliittolaiset toisen maailmansodan sukellusveneet
L-24 (1940)

L-24 oli Neuvostoliiton laivaston Leninets-luokan sukellusvene. == Valmistus == Sukellusvene tilattiin Nikolajevista Nikolajevin eteläiseltä telakalta, missä köli laskettiin 24. lokakuuta 1938. Vene laskettiin vesille 17. joulukuuta 1940 ja otettiin palvelukseen 29. huhtikuuta 1942.Polmar & Noot 1991 s. 275 == Palvelus == Vene upotettiin 17. tammikuuta 1944. == Lähteet == * * === Viitteet === Luokka:Leninets-luokan sukellusveneet Luokka:Neuvostoliittolaiset toisen maailmansodan sukellusveneet
Štš-101 Losos

Štš-101 Losos (ex -No. 11) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille 25. joulukuuta ja otettiin palvelukseen 22. syyskuuta 1933.Polmar & Noot 1991 s. 253 == Palvelus == Alus poistettiin alusluettelosta 1954.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet
Štš-102 Leštš

Štš-102 Leštš (; ex -No. 12) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille 18. huhtikuuta 1933 ja otettiin palvelukseen 22. syyskuuta.Polmar & Noot 1991 s. 253 == Palvelus == Alus poistettiin alusluettelosta 1958.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet
Štš-103 Karp

Štš-103 Karp (ex -No. 13) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille 1933 ja otettiin palvelukseen 27. lokakuuta 1933.Polmar & Noot 1991 s. 253 == Palvelus == Alus poistettiin alusluettelosta 1940-luvun lopulla.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet
Štš-104

Štš-104 (ex -No. 14) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille toukokuussa 1933 ja otettiin palvelukseen 5. marraskuuta.Polmar & Noot 1991 s. 253 == Palvelus == Alus poistettiin alusluettelosta 1958.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet
Štš-105

Štš-105 (ex -No. 15) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 1. huhtikuuta 1932. Vene laskettiin vesille elokuussa 1933 ja otettiin palvelukseen 5. marraskuuta.Polmar & Noot 1991 s. 253 == Palvelus == Alus poistettiin alusluettelosta 1954.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet
Štš-106

Štš-106 (ex -No. 16) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 27. maaliskuuta 1932. Vene laskettiin vesille toukokuussa 1933 ja otettiin palvelukseen 26. marraskuuta.Polmar & Noot 1991 s. 253 == Palvelus == Alus poistettiin alusluettelosta 1954.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet
Štš-107

Štš-107 (ex -No. 17) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 27. maaliskuuta 1932. Vene laskettiin vesille heinäkuussa 1933 ja otettiin palvelukseen 27. marraskuuta.Polmar & Noot 1991 s. 253 == Palvelus == Alus poistettiin alusluettelosta 1958.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet
Graciliano Ramos

Graciliano Ramos (1892 Quebrangulo, Alagoas, Brasilia – 1953 Rio de Janeiro, Brasilia) oli brasilialainen kirjailija. Ramos oli kauppias ja kotikaupunkinsa pormestari. Hän oli kommunistina vankilassa 1936–1937 ja asui vapauduttuaan Rio de Janeirossa ja työskenteli koulutarkastajana. Hän liittyi virallisesti kommunistipuolueeseen 1945. Ramos on 1900-luvun merkittävimpiä brasilialaisia kirjailijoita. Muistelmissaan Memorias de cárrere hän kertoo vankilakokemuksistaan. Hänen suosituin romaaninsa Vidas Sêcas (1938) kuvaa koillisbrasilialaisen siirtolaisperheen elämää. ==Suomennetut teokset== * São Bernardo (S. Bernardo), suom. Maija Westerlund, Helsinki : WSOY 1961 ==Lähteet== ==Aiheesta muualla== Luokka:Brasilialaiset kirjailijat Luokka:Portugalinkieliset kirjailijat Luokka:Vuonna 1892 syntyneet Luokka:Vuonna 1953 kuolleet
Kotikunta

Kotikunta tarkoittaa pääsääntöisesti sitä kuntaa, jossa Suomessa vakituisesti asuva henkilö asuu. Kotikunnan perusteella määräytyvät mm. kunta- ja aluevaalien äänioikeus ja vaalikelpoisuus ja oikeus kunnallisiin palveluihin. Kotikunnan perusteella määräytyy myös se, mille kunnalle henkilö maksaa kunnallisveroa. Kotikunta ei kuitenkaan muutu esimerkiksi hoidossa olemisen, rangaistuksen suorittamisen, asevelvollisuuden, julkisen luottamustoimen tai enintään vuoden kestävän työtehtävän tai opiskelun seurauksena. Kotikuntaa muutetaan myös useimmiten henkilön omasta ilmoituksesta, joten kotikunta ei aina ole sama kuin henkilön asuinpaikkakunta. Tieto kotikunnasta merkitään väestötietojärjestelmään. Vaikka maistraatin näkemys kotikunnasta kirjataan väestötietojärjestelmään, on jokaisella viranomaisella oikeus tehdä oma tulkintansa henkilön kotikunnasta kotikuntalain mukaisesti. Ulkomaille muuttaessa henkilöllä lakkaa olemasta Suomessa kotikunta, mutta väestökirjanpitokunnaksi jää hänen viimeinen kotikuntansa. Kotikunta merkitään väestötietojärjestelmän lisäksi lakisääteisesti mm. yhdistysten jäsenluetteloihin. == Yrityksen ja yhteisön kotipaikka == Yrityksen tai yhteisön kotipaikka määräytyy yhtiöjärjestyksen tai yhteisön sääntöjen mukaan. == Lähteet == Luokka:Rekisterit
Meganesia

Meganesia (tunnetaan myös nimellä Sahul) on luonnonmaantieteellinen alue, joka kattaa nykyisen Australian ja Uuden-Guinean. Alue sijaitsee yhtenäisellä mannerjalustalla, ja noin 8000 vuotta sitten Australia ja Uusi-Guinea olivat yhtenäistä maa-aluetta. Meganesian alue on ollut kohtuullisen eristyksissä muusta maailmasta noin 20 miljoonaa vuotta sen jälkeen, kun se erkani Gondwana-mantereesta ja liikkui pohjoiseen yhdistyen sitten lopulta Aasian kaakkoisosaan. Niinpä Meganesian eliöstö onkin saanut kehittyä suhteellisen itsenäisenä ainakin kymmenen miljoonaa vuotta ja uutta lajistoa on tullut muualta vain vähän. Tertiäärikauden aikana Uuden-Guinean alueelle on tullut Aasiasta jonkin verran uutta lajistoa, joka on sitten levittäytynyt Meganesian eteläosiin saakka. == Katos myös == * Melanesia * Mikronesia * Polynesia * Zealandia * Australaasia * Sundamaa * Wallacea == Lähteet == * Green, K. & Stein, J. A., 2015: Modeling the thermal zones and biodiversity on the high mountains of Meganesia: the importance of local differences — Arctic, Antarctic, and Alpine Research, vol. 47, № 4, s. 671–680 (https://www.tandfonline.com/doi/pdf/10.1657/AAAR0014-083) Luokka:Eliömaantiede Luokka:Australian maantiede Luokka:Oseanian maantiede
Štš-108

Štš-108 (ex -No. 18) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 1. huhtikuuta 1932. Vene laskettiin vesille heinäkuussa 1933 ja otettiin palvelukseen 21. joulukuuta.Polmar & Noot 1991 s. 253 == Palvelus == Alus poistettiin alusluettelosta 1958.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet
Štš-109

Štš-109 (ex -No. 19) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille elokuussa 1933 ja otettiin palvelukseen 18. huhtikuuta 1934.Polmar & Noot 1991 s. 253 == Palvelus == Alus poistettiin alusluettelosta 1958.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet
Sots-art

Sots-art () oli neuvostoliittolainen käsitetaiteen suuntaus, jonka Vitaly Komar ja Aleksandr Melamid kehittivät 1970-luvun alussa. Myöhemmin suuntaukseen liittyi muita toisinajattelevia taiteilijoita, jotka haastoivat sosialistisen realismin hegemonian. Sots-art muistutti länsimaista pop- taidetta, mutta kapitalistisen massakulttuurin sijaan se hyödynsi sosialismin kuvastoa, joka oli neuvostokansalaisille tuttua ja helposti ymmärrettävää, vaikka propagandaan ei enää uskottukaan. Näin sots-taide epäsuorasti kritisoi virallisen taiteen itseääntoistavaa ja halpaa tyyliä. Komar ja Melamid lainasivat usein erilaisia kuvia ja tekstinpätkiä sellaisenaan, kun taas osa suuntauksen edustajista vältti suoria viittauksia viralliseen taiteeseen.Hillings, Valerie: The Post-Utopian Art of Vitaly Komar & Aleksandr Melamid (Sots Art: 1970s, '80s). Literature and Revolution. Viitattu 17.8.2021. == Lähteet == Luokka:Taidesuuntaukset Luokka:Neuvostoliiton kulttuuri
Štš-110

Štš-110 (ex -No. 20) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille lokakuussa 1933 ja otettiin palvelukseen 18. toukokuuta 1934.Polmar & Noot 1991 s. 253 == Palvelus == Alus poistettiin alusluettelosta 1958.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet
Štš-111

Štš-111 (ex -No. 21) oli Neuvostoliiton laivaston Štšuka-luokan sukellusvene toisessa maailmansodassa. == Valmistus == Sukellusvene tilattiin ensimmäisessä viisivuotisohjelmassa Vladivostokista Dalzavodilta, missä köli laskettiin 20. maaliskuuta 1932. Vene laskettiin vesille heinäkuussa 1933 ja otettiin palvelukseen 11. syyskuuta 1934.Polmar & Noot 1991 s. 253 == Palvelus == Alus poistettiin alusluettelosta 1958.Gardiner 1987 s. 333 == Lähteet == * * === Viitteet === Luokka:Štšuka-luokan sukellusveneet Luokka:Neuvostoliittolaiset toisen maailmansodan sukellusveneet